అకాడమీ పురస్కారాలు - ఉత్తమ చిత్రం

ఆస్కార్ అవార్డుగా ప్రసిద్ధి చెందిన అకాడమీ పురస్కారాలలో ఉత్తమ చిత్రం విభాగంలో ప్రతియేటా ఇచ్చే బహుమతులను అకాడమీ ఆఫ్ మోషన్ ఫిక్చర్ ఆర్ట్స్ అండ్ సైన్సస్ (AMPAS) 1929 నుండి ప్రదానం చేస్తున్నది. ఈ పురస్కారాలలో మిగిలిన విభాగాల కన్నా ఉత్తమ చిత్రం కేటగరీ ముఖ్యమైనదిగా భావిస్తారు ఎందుకంటే ఈ పురస్కారం దర్శకత్వం, నటన, సంగీతం, కథ, ఎడిటింగ్ మొదలైన అన్ని అంశాలను పరిగణనలో తీసుకుని ప్రకటిస్తారు కాబట్టి. ఈ పురస్కారంపై మీడియా ఎక్కువ దృష్టి పెడుతుంది. ఈ పురస్కారాన్ని చిత్ర నిర్మాత/నిర్మాతలకు అందజేస్తారు. 1973 నుండి ప్రతి యేటా అకాడమీ పురస్కారాల ప్రదానోత్సవంలో ఉత్తమ చిత్రం పురస్కారం అన్ని పురస్కారాలను అందజేసిన తరువాత చిట్టచివరగా దీనిని ప్రకటిస్తున్నారు. 88వ అకాడమీ పురస్కారాల వరకు 528 చిత్రాలు ఉత్తమ చిత్రం కేటగరీ కొరకు పరిశీలించబడ్డాయి.

చరిత్ర

పేరుమార్పులు
మొదటి అకాడమీ పురస్కార ప్రదానోత్సవం (1927-28 సంవత్సరాలకు గాను)లో వింగ్స్ అనే చిత్రానికి విశిష్ట చిత్రం (Outstanding Picture)గా, సన్‌రైజ్ అనే చిత్రానికి అద్వితీయ, కళాత్మక చిత్రం (Academy Award for Best Unique and Artistic Production|Unique and Artistic Picture)గా రెండు పురస్కారాలను అందజేశారు. తరువాత సంవత్సరం నుండి అద్వితీయ, కళాత్మక చిత్రం అవార్డును ఉపసంహరించారు. రెండవ సంవత్సరం కూడా ఈ పురస్కారాన్ని విశిష్ట చిత్రం అని పేరు పెట్టినా తరువాత ఈ పేరు అనేక మార్పులు చెంది 1962 నుండి ఉత్తమ చిత్రంగా స్థిరపడింది.

గ్రహీతలు
1950 వరకు ఈ పురస్కారాన్ని నిర్మాణ సంస్థ ప్రతినిధికి ప్రదానం చేసేవారు. 1950లో ఈ పద్ధతిని మార్చి అందరు నిర్మాతలకు ప్రదానం చేయడం ప్రారంభించారు. ఈ నియమాన్ని 1998లో ముగ్గురు నిర్మాతలకు కుదించారు.

ఉత్తమ చిత్రం , ఉత్తమ దర్శకుడు
అకాడమీ పురస్కారాలలో ఉత్తమ చిత్రం పురస్కారం, ఉత్తమ దర్శకుడు పురస్కారం ఒకదానికొకటి ముడిపడి ఉన్నట్టు ఈ పురస్కారాల చరిత్ర గమనిస్తే తెలుస్తుంది. మొత్తం 88 ఉత్తమ చిత్రం పురస్కారం పొందిన చిత్రాలలో 62 చిత్రాలకు ఉత్తమ దర్శకుడు పురస్కారం కూడా లభించింది. కేవలం నాలుగు చిత్రాలు మాత్రం ఉత్తమ చిత్రం పురస్కారం అందుకున్నా ఉత్తమ దర్శకుడు పురస్కార పరిశీలను నామినేట్ చేయబడలేదు. రెండు చిత్రాలు మటుకు ఉత్తమ దర్శకుడు పురస్కారాన్ని పొంది ఉత్తమ చిత్రం పురస్కార పరిశీలనకు ఎంపిక కాలేదు. .

ఇతర విశేషాలు

 ఈ కేటగరీలో పురస్కార ఎంపికకు పరిశీలించే చిత్రాల పరిమితి మొదట 8 నుండి 12 వరకు ఉండేది. తరువాత ఈ సంఖ్యను 5కు కుదించారు. 2009 నుండి ఎంపికకు 10 చిత్రాలను పరిశీలిస్తున్నారు. 
 ఈ కేటగరీలో పరిశీలనకు నామినేట్ చేయబడే చిత్రాలలో ఆంగ్లేతర చిత్రాలను పరిగణించరనే విమర్శ ఉంది. ఇంత వరకు కేవలం 9 అన్యభాషా చిత్రాలు మాత్రమే ఈ కేటగరీలో పోటీకి నామినేట్ చేయబడ్డాయి.
 ఈ పురస్కారల ఎంపికలో లింగ వివక్ష, జాతి వివక్ష, వర్ణ వివక్ష చోటు చేసుకుంటున్నదనే విమర్శ కూడా ఉంది.
 కొన్ని సీక్వెల్ చిత్రాలు ఈ పురస్కారానికి పరిశీలించబడ్డాయి. వాటిలో ది గాడ్‌ఫాదర్ - 2, ది లార్డ్ ఆఫ్ రింగ్స్: ది రిటర్న్ ఆఫ్ ది కింగ్ అనే చిత్రాలు ఉత్తమ చిత్రాలుగా ఎంపిక అయ్యాయి.
 2011లో ఉత్తమ చిత్రంగా గెలిచిన ది ఆర్టిస్ట్ అనే సినిమా సంభాషణలు లేని మొట్టమొదటి చిత్రం కాగా, 1960లో గెలుపొందిన ది అపార్ట్‌మెంట్ చిత్రం ఏకైక నలుపు - తెలుపు చిత్రం.

విజేతలు
ఈ క్రింది పట్టికలో ఇంతవరకు ఉత్తమ చిత్రంగా ఎన్నికైన చిత్రాలు, వాటిని నిర్మించిన నిర్మాణ సంస్థలు, నిర్మాతల వివరాలు ఇవ్వబడ్డాయి.

Notes

 A: The official name of the award from 1927/28 to 1928/29 was Outstanding Picture.
 B: The official name of the award from 1929/30 to 1940 was Outstanding Production.
 C: The official name of the award from 1941 to 1943 was Outstanding Motion Picture.
 D: The official name of the award from 1944 to 1961 was Best Motion Picture.
 E: The official name of the award since 1962 has been Best Picture.
 F: There were two categories that were seen as equally the top award at the time: "Outstanding Picture" and Unique and Artistic Production where the winner for the latter was Sunrise (production company: Fox; producer: William Fox (producer)). This category was dropped immediately after the first year of the Academy Award and the former category was retroactively seen as the top award.
 G: Head of studio
 H: The Academy also announced that A Farewell to Arms came in second, and Little Women third.
 I: The Academy also announced that The Barretts of Wimpole Street came in second, and The House of Rothschild third.
 J: The Academy also announced that The Informer came in second, and Captain Blood third.
 K: Nominated motion picture with non-English dialogue track (AMPAS: foreign language film). Four of which – Z; Life is Beautiful; Crouching Tiger, Hidden Dragon; and Amour – won the Academy Award for Best Foreign Language Film.
 L: Production company with the most nominations (38) and the most awards (5). Applying only from 1927/1928 to 1950.
 M: Person with the most nominations (8 nominations, 0 awards). Applying only from 1951 to 2012.
 N: Person with the most awards (3 awards, Spiegel 4 nominations, Zaentz 3 nominations). Applying only from 1951 to 2008.
 O: Winner with partly non-English dialogue track (AMPAS: foreign language).

మూలాలు

బయటి లింకులు
 Oscars.org (official Academy site)
 Oscar.com (official ceremony site)
 The Academy Awards Database (official site)

 
Awards for best film
అకాడమీ పురస్కారాలు